En medarbejder på en ungdomsskole mødte fredag ind til et særdeles trist og tomt syn.

Det kan man vel kalde et rigtigt fredagstyveri, kan man ikke? I hvert fald er det lidt af en weekendsyssel, som nogle nordjyske tyve fik hamstret natten til fredag. Her lykkedes det ubudne gæster at stjæle flere Playstations og dertilhørende controllere. Det skriver Nordjyllands Politi i sin døgnrapport. Siden købte den eller de gamerglade tyve også spil til konsollerne, så det altså ikke nødvendigvis var med planer om at sælge tyvekosterne videre i første omgang. Det har derfor været en kedelig weekend for eleverne på den ungdomsskole i Hjallerup, hvorfra tyvene havde været på rov. Det var en medarbejder på ungdomsskolen, der kontaktede politiet, da han fredag morgen kunne konstatere at der manglede Playstations. Nordjyllands Politi skriver, at indbrudstyvene kravlede op ad en brandtrappe. Herfra knuste de en rude, de kunne kravle ind gennem og ud igen med udbyttet.